cyanic-selkie/wikianc huggingface dataset:
Willy Gilbert
Gilbert ble olympisk mester i seiling under sommer-OL 1920 i Antwerpen. Han vant sammen med Arne Sejersted, Trygve Schjøtt, Charles Arentz, Robert Giertsen, Halfdan Schjøtt og Otto Falkenberg olympisk gull i klassen 10 meter type 1919 med den norske båten «Mosk II». Det var kun én båt i denne klassen.
Phthartomicrus
Phthartomicrus er en slekt av små, rødlige eller brunlige køllebiller.
Utseende
En ganske liten (litt over 1 millimeter), brunrød køllebille. Antennene er kraftige med et stort, spoleformet ytterste ledd. Fasettøynene er nokså store. Pornotum er rundet, bredere enn langt, med fem lengdefurer. Dekkvingene er rundede, hver med én lengdefure, bakkroppen er kort avrundet.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er kjent fra Sumatra.
Yugo Tatsuta
Yugo Tatsuta (født 21. juni 1998) er en japansk fotballspiller.
Karriere
Yugo Tatsuta startet sin profesjonelle karriere i Shimizu S-Pulse i 2017.
Landslaget
Yugo Tatsuta spilte én landskamp for Japans herrelandslag. Han ble tatt ut i Japans tropp til Copa América 2019.
Arne Sejersted
Arne Sejersted (født 18. juli 1877 i Trondheim, død 17. desember 1960 i Lillesand) var en norsk seiler som deltok i de olympiske leker 1920 i Antwerpen.
Sejersted ble olympisk mester i seiling under sommer-OL 1920 i Antwerpen. Han vant sammen med Willy Gilbert, Trygve Schjøtt, Charles Arentz, Robert Giertsen, Halfdan Schjøtt og Otto Falkenberg olympisk gull i klassen 10 meter type 1919 med den norske båten «Mosk II». Det var kun én båt i denne klassen.
Ab Urbe Condita (bok)
Ab urbe condita (Fra byens grunnleggelse; bokstavelig «fra den grunnlagte byen») er et stort verk om Romas historie fra grunnleggelsen, som er satt til 753 f.Kr. (se Ab urbe condita), til augusteisk tid. Boken ble skrevet av Titus Livius (ca. 59 f.Kr. til 17), på latin. De første fem bøkene ble utgitt mellom 27 f.Kr. og 25 f.Kr.. Den siste hendelse som er dekket av Livius er Drusus' død i 9 f.Kr. Rundt en fjerdedel av verket har overlevd.
Verket
Av verkets 142 bøker er det bare 35 som finnes i dag. Den første boken begynner med Aeneas' ankomst til Italia og Romulus' og Remus' grunnleggelse av Roma, og slutter i 509 f.Kr., da Lucius Junius Brutus og Lucius Tarquinius Collatinus ble valgt til de første romerske konsulene.Bok to til ti tar for seg historien til den romerske republikk frem til Samnitterkrigene; bok 21 til 45 forteller om den andre punerkrig og slutter med krigen mot Persevs av Makedonia.
Innholdet i de gjenværende bøkene er kjent gjennom et sammendrag fra 300-tallet under tittelen Periochæ, unntatt bok 136 og 137; dette sammendraget ble ikke skrevet ut ifra Livius' originaltekst, men fra en forkortet utgave som har gått tapt. En liknende sammendrag av bøkene 37 til 40 og 48 til 55 ble funnet i Oxyrhynchus som en del av Oxyrhynchus papyri i Egypt og oppbevares siden i British Museum; papyrusrullene er skadede og ukomplette.
Bok 46 til 70 tar for seg tiden frem til 91 f.Kr.. I bok 89 kan man lese om Sullas diktatur i 81 f.Kr., og i bok 103 beskrives Gaius Julius Cæsars første år som konsul. Bok 142 slutter med Augustus stesønn Drusus', 9 e.Kr. Mens han lar de ti første bøkene omtale mer enn fem hundre år, bruker Livius tli tider mer enn en bok på ett år fra begynnelsen av det 1. århundre f.Kr..
Boken gir beskrivelser og fortellinger om mange personer og hendelser i det romerske kongedømme og den romerske republikk. Til tider er Livius nok ikke helt nøytral i sine fremstillinger, men dette er en verdifull kilde til Romas historie.
29. serierunde i Premier League 2007/08
29. serierunde i Premier League 2007/08 ble spilt 8. mars, 9. mars, 12. mars og 19. mars. Runden ble ganske oppdelt fordi det ble spilt FA-cup denne helga.
Karve
Karve (Carum carvi) er en toårig krydderurt i skjermplantefamilien. Den vokser vilt i tempererte deler av den nordlige halvkule, også i Norge. Den dyrkes i mange land, først og fremst for å utnytte karvefrøene. Historien som kulturplante går mange tusen år tilbake i tid. Som krydder er den en velkjent ingrediens i en rekke europeiske retter, i ost og i brennevin, for eksempel norsk akevitt. Den kan forveksles med andre planter i skjermplantefamilien, blant dem noen giftige. Den aromatiske oljen som utvinnes av frøene utnyttes i parfyme og i tradisjonell medisin.
Beskrivelse
Stengelbladene hos karve er likefinnete med 2–3 par flikete småblader. De føles bløte og er nokså tynne. Flikene er lange og lansettformede. Slirer ved bladfestet omslutter stengelen. De er flate og på innsiden er de nesten hvite i fargen. De øvre stengelbladene har to små, finnete blad ved grunnen av bladsliren, noe som er enestående blant skjermplantene og derfor et godt kjennemerke. Bladplaten har et avlangt omriss. Stengelen er lys, snau, hul, og har striper og greiner. Roten er en pælerot.
Karve er toårig og blomstrer i det andre året. Blomstene er samlet i flate skjermer med 3–10 småskjermer, som igjen består av opptil 20 blomster. Ved basis av storskjermen sitter opptil fire trådformede blad, men de kan også mangle helt. Småsvøp, altså en bladkrans ved basis av småskjermene, forekommer nesten aldri. Hver blomst har fem kronblader som blir hvite, noen ganger lys rosa i fargen, og den får fem støvbærere. Plantens frukter kalles «karvefrø». De er ovale, og mellom 3 til 6 mm lange, med bleke ribber mot en mørkere overflate.
Forvekslingsarter
Karve kan forveksles med noen giftige planter i skjermplantefamilien. Særlig når den sankes tidlig om våren og det bare er mulig å artsbestemme den ut fra bladrosettens utseende og lukt. Giftkjeks, en sjelden, men giftig slektning, har røde flekker på stengelen, noe som skiller den fra karvens lyse stengel. Hundepersille, en annen giftig slektning, er også nokså sjelden. Den har trekantet omriss på bladene, slik som hundekjeks, og de er bredest innerst mens de smalner utover. Kurvplanten ryllik, som også er spiselig, minner om karve i bladene, særlig mens planten er ung. Bladene er hardere og tykkere enn karvens blader. Ryllik lukter også sterkt av krydder når den gnis mellom fingrene, men kan lett skilles fra karve når man kjenner til lukten.
Utbredelse
Karven hører naturlig hjemme i tempererte områder av Europa, Asia, India og Nord-Afrika. I Nord-Amerika er den innført i forbindelse med dyrking, og rapporteres nå som en invasiv art. I Norge vokser den praktisk talt over hele landet, fra havnivå og helt opp til bjørkebeltet. Den trives i frisk jord som ikke er for sur, og vokser vanligvis på åpne gressenger, beitemark, langs veikanter og lignende åpent kulturlandskap.
Mantoux-metoden
Prøven utføres ved at et tuberkulin injiseres under huden på pasienten som skal testes. Etter 72 timer måles størrelsen på reaksjonen. Skjer det ingen reaksjon er testen negativ.
Karve
Navn
På engelsk kalles karve for caraway. Dette ordet kan spores helt tilbake til Promptorium parvulorum, en engelsk-latinsk ordbok utgitt for første gang i 1440. Det norske ordet karve har samme opprinnelse og kommer via det middelaldertyske karwe og det middelalderlatinske carui. Det sistnevnte er opphavet til det franske, italienske og spanske carvi. Trolig har ordet kommet til Vest-Europa fra det arabiske karawya (كراويا). Det ser ut til å stemme med at den arabiske artikkelen al- fortsatt finnes i det portugisiske alcaravia og spanske alcaravea.
Mantoux-metoden
Prøven blir også brukt før det blir gitt BCG-vaksinen i 9. klasse.
Karve
Navn
Den svenske botanikeren Carl von Linné ga karven dens systematiske navn, Carum carvi, i første utgave av sin Species plantarum, 1753.
Mantoux-metoden
Mantoux-metoden erstattet i Norge som siste land i verden i 2004 pirquetprøven. På engelsk blir Mantoux-metoden også kalt Pirquet, selv om denne metoden er noe annerledes enn den opprinnelige pirquetprøven.
Karve
Karvens historie som nytteplante
Karve er et krydder og en medisinplante som har vært dyrket i minst 5000 år. Det er funnet karvefrø på boplasser fra steinalderen i Norge, i egyptiske gravkamre og på eldgamle karavanestoppesteder langs Silkeveien. I norske bibeloversettelser nevnes karve i Jesajasboken og i Matteusevangeliet. I begge tilfellene er det imidlertid det hebraiske ordet «kammon» som brukes, noe som oppfattes som en referanse til planten vi kaller spisskarve (Cummin cyminum). Flere engelske oversettelser bruker «cummin».
Michelangelo Celesia
Michelangelo Celesia (født 13. januar 1814 i Palermo i Italia, død 14. april 1904 i Palermo) var en av den katolske kirkes kardinaler. Han var erkebiskop av Palermo 1871–1904.
Karve
Karvens historie som nytteplante
Romerske soldater hadde alltid med seg karvefrø som en del av utrustningen. Karven ble brukt både for å forebygge og behandle mageproblemer. Romerne visste at en soldat med mageproblemer er lite verd i krig. Karven er vel kjent i greske og romerske skrifter om legekunst og landbruk.
Michelangelo Celesia
Han ble utnevnt til kardinal i 1884 av pave Leo XIII, med Santa Prisca som tittelkirke.
Karve
Karvens historie som nytteplante
Allerede i vikingtid var karve et kjent og anerkjent produkt i Norge. Når Skule jarl (1189-1240) krevde inn skatt, kunne en del av denne betales med karve.
Michelangelo Celesia
Han deltok ved konklavet 1903 som valgte pave Pius X.
Episkopalgenealogi
Hans episkopalgenealogi er:
Karve
Karvens historie som nytteplante
Det er særlig karvefrøene som har blitt utnyttet, men ferske blad og røtter har vært brukt i grønnsakssuppe. Suppe laget av unge karveplanter om våren kalles karvekålsuppe. Ifølge Jens Holmboe var karven en av nordmenns viktigste kilder til spiselige røtter i gammel tid. Den var sikkert en viktig C-vitaminkilde tidlig om våren. På 1800-tallet var salt og karve de ingrediensene som ble brukt mest til å få smak og konservering for mange matretter. Infusjon, eller «te», av karvefrø er også et vanlig bruksområde mange steder, deriblant Norge.
Bruk i moderne tid
De viktigste områdene for dyrking av karve i moderne tid er Egypt, Nederland og Øst-Europa. I Tyskland var omkring 450 hektar satt av til dyrking av karve i 2002. Andre land som dyrker karve i stor utstrekning er Marokko, USA og Kanada. For å utnytte dyrkingsarealet kan det benyttes undersåing av toårige karvesorter. Det vil si at karve såes sammen med andre kulturplanter som ert, mais eller bygg. De sistnevnte kan da høstes samme år, mens karven høstes først i det andre året. Denne metoden gir større avkastning samlet sett, men avlingen av karve vil bli mindre sammenlignet med avlinger hvor det bare såes karve.
Karve er et populært krydder i forskjellige europeiske matretter, og brukes mye i matlagning med røtter i jødisk kultur. Karve brukes som smakstilsetning i brød, ost, pølser og andre kjøttretter, fiskesuppe og andre supper, kål og surkål. De er utbredt å forveksle karve og spisskarve. Frøene er svært like i utseende, men i smaken er de veldig forskjellige. Den norske pultosten er krydret med karve, mens nøkkelosten er krydret med en krydderblanding av kryddernellik og spisskarve.
John Zhang Bide
John Zhang Bide (født 12. januar 1893 i Siaoying i Hebei i Kina, død 1976) var katolsk biskop av Zhaoxian i Kina.
Karve
Bruk i moderne tid
Karve er hovedkrydderet i tradisjonell brennevin, blant annet norsk fatlagret akevitt og et lignende produkt fra Sentral-Europa som kalles «kümmel». Opprinnelig har karven vært brukt i akevitt for å bruke brennevinet som medisin. I dag brukes 8-10 tonn norsk karve i norsk akevitt hvert år. Vinmonopolet produserte i sin tid en ren karveakevitt. Denne gikk ut av produksjon i 1947.
John Zhang Bide
Han ble presteviet 22. desember 1917.
Karve
Medisinsk bruk av karvefrø
Karveoljen utvinnes av karvefrø ved hjelp av destillasjon, og består for det meste av karvon og limonen, men i studier er så mange som 41 flyktige stoffer funnet i forskjellige prøver. Karvon består av to isomere former, l-karvon og d-karvon. Vitenskapskomiteen hos Den europeiske myndighet for næringsmiddeltrygghet har oppgitt akseptabelt daglig inntak av d-karvon til 0,6 milligram per kilo kroppsvekt per dag. På grunn av usikkerhet har det ikke blitt fastsatt en slik grenseverdi for l-karvon.
Lite forskning er gjort om karvens medisinske virkninger, men i litteratur om urtemedisin hevdes det at karven virker appetittstimulerende ved at den gir økt utskilling av magesaft og galle og stimulerer fordøyelsen. Videre sies det at den har krampeløsende virkning ved spastiske tilstander i mage og tarm og det oppgis en stimulerende effekt på melkedannelsen hos ammende, selv om det advares mot å innta medisinske doser. Eterisk olje av karvefrø bør ikke brukes innvortes.
John Zhang Bide
Den 9. april 1929 fikk han av paven ansvaret for det apostoliske prefekturet Zhaoxian, noe han skjøttet til sin avgang 13. februar 1953. Hans tittel og rang endret seg etterhvert som prefekturet ble elevert til apostolisk vikariat og så til bispedømme, i henholdsvis 1932 og 1946.
Karve
Medisinsk bruk av karvefrø
De gunstige virkningene tilskrives de eteriske oljene i frøene, trolig først og fremst de to hovedbestanddelene.
John Zhang Bide
Han ble bispeviet med biskop Franciscus Hubertus Schraven som hovedkonsekrator.
Karve
Dyrking i Norge
Karve har vært vanlig viltvoksende i hele landet, og det har derfor ikke vært vanlig å dyrke den aktivt. Ettersom frøene modnes til ulik tid, har det vært vanlig å samle inn karve i slåttetiden og henge den opp innendørs for ettermodning og tørking. Professor Gunnar Weiseth ved NMBU oppgir at det i 1884 ble eksportert karve. Dette ble samlet inn i naturen. Landets eksport av karve varte fram til ca 1930, og i 1973 var det meste av produksjonen falt bort. Etter 2000 har norsk karveproduksjon tatt seg opp igjen. Det meste av karvedyrkingen foregår på Inderøy i Trøndelag og noe i Vestfold. I 1994 ble andelslaget Inderøykarve etablert. Det ble samlet inn villkarve som ble satt i produksjon. I dag er Norge eneste produsent av karve i Norden.
Av norske sorter kjenner man Inderøykarve og sorten «Polaris», som professor Weiseth lanserte. I 2006 ble det gjennomført en kampanje over radio om å sende inn karvefrø til prøvedyrking. Det kom inn frø fra 71 steder i landet og fra alle fylker. Disse ble plantet og testet på Bioforsk Øst på Apelsvoll under ledelse av Gunhild Børtnes. Det ble foretatt en kvalitetsvurdering av frøene og både oljeinnhold og kjemiske komponenter ble vurdert. Resultatene fra 2010 viser interessante variasjoner i avling og kvalitet på norsk villkarve.
John Zhang Bide
Episkopalgenealogi
Hans episkopalgenealogi er:
Springfield (Simpsons)
Springfield er en fiktiv by dit serien om The Simpsons er lagt. Navnet «Springfield» ble valgt fordi seriens skaper Matt Groening feilaktig trodde at det var det vanligste bynavnet i USA, slik at ingen skulle kunne føle seg støtt av valget av by. Derfor er det heller ikke gitt hvilken delstat byen ligger i. Produsent David Silverman har imidlertid antydet at Springfield ligger i den fiktive delstaten North Tacoma, mens andre har lansert delstsater som Northern Kentucky og Southern Missouri. Delstaten sto i alle tilfelle på den nordlige siden under den amerikanske borgerkrigen, og var åsted for et slag mellom nord- sør- og øststatene. Delstatshovedstaden er Capital City, mens Shelbyville er nabobyen til Springfield. Andre byer i kjøreavstand er North Haverbrook, Ogdenville, Brockway og Cranford. Byen ligger også i en stat som har dødsstraff, samt at byen ligger i nærheten av I-95 som går fra Florida i sør til Maine i nord og inn i Canada.
I USA finnes det et førtitall faktiske steder med navnet Springfield, 14 av dem regnes for virkelige byer. I statene Kentucky, Illinois og Missouri finnes både Shelbyville og Springfield. I forbindelse med lanseringen av kinofilmen om Simpsons konkurrerte disse 14 byene om å få premierevisningen av filmen. Vinner ble annonsert 10. juli 2007, og det ble Springfield i Vermont.
Historie
Selv om det fantes bosetninger fra før 1649 ble dagens Springfield grunnlagt i 1796 da en gruppe religiøse flyttet til byen på grunn av en mistolkning av Bibelen. I begynnelsen av byens eksistens ble den til stadighet angrepet av indianere, og fortene som ble bygget for dette formålet eksisterer den dag i dag. Byen var også åsted for to slag under den amerikanske borgerkrigen.
I henhold til myten er Springfields grunnlegger Jebediah Springfield, hvis bronsestatue står foran rådhuset. Statuen, som en gang ble halshugget av Bart Simpson, forestiller Springfield som står triumferende over en bjørn han har drept med bare hendene. Kritiske historikere mener imidlertid at det var bjørnen som drepte Springfield. Opprinnelig var planen at Springfield skulle grunnlegge byen sammen med Manhattan Shelbyville, men de røk uklare med hverandre og grunnla hver sin by. Lisa Simpson fant imidlertid senere ut at Springfield var en bedrager ved navn Hans Sprungfeld, men lot være å spre informasjonen siden dette ville undergrave byens tro på seg selv.
Byen opplevde sin glansalder på midten av 1900-tallet da byen produserte Aquacar, en bil som også kunne brukes som båt. Gullalderen ble imidlertid kortvarig da det ble kjent at bilen eksploderte etter 600 miles. Gullet ble senere sendt til sultanen av Brunei. Det er imidlertid fortsatt industri i byen, blant annet en sjokoladefabrikk, en kjeksfabrikk, et bryggeri, en fyrverkerifabrikk og et stålverk, ved siden av atomkraftverket.
Springfield ble også på et tidspunkt vurdert som vertsby for OL, men planene ble skrinlagt da Bart Simpson fornærmet hele IOC.
Åpen kanal
En åpen kanal er en TV-kanal der alle kan delta med eget innhold og få det kringkastet til alle fjernsynsapparater under eget redaktøransvar. En åpen kanal er hverken en fjernsynsprodusent eller kringkaster, men en infrastruktur for allmennhetens adgang til fjernsynsmediet. Denne infrastrukturen skal være til fri benyttelse for alle, og ingen skal eie selve sendeflaten.
Springfield (Simpsons)
Geografi og klima
Springfield er omgitt av fjell, kløfter, store trær, en ørken, en skog, sjøer, elver, isbreer og en vulkan. Byen har også kystlinje, og ligger noen minutters båttur fra New York. Samtidig ligger byen i nærheten av Michigansjøen, Stillehavet, Las Vegas og tropene. Det er med andre ord svært vanskelig å plassere byen på kartet. Homer Simpson pekte en gang på et område sør for Florida, men det kan like gjerne tilskrives hans noe manglende geografikunnskaper. I 2007, før The Simpsons Movie skulle lanseres ble Springfield i Vermont utnevnt til premiereby og regnes derfor som hjembyen. Også klimatisk er det vanskelig å peke på hvor Springfield ligger. Det er som regel varmt der om sommeren, og byen har blitt rammet av både snøskred, jordskjelv, sur nedbør, lynnedslag, tornadoer og vulkanutbrudd.
Åpen kanal
Redaktøransvaret ligger hos deltakeren. Den enkeltes redaktøransvar er i Tyskland lovfestet. Med et digitalt kamera og en pc kan i dag nesten alle lage TV-innslag, og via en åpen kanal vil det bli mulig å få publisert programmene. En åpen kanal skal ikke være noen konkurrent til kommersiell TV. De skal ikke finansieres gjennom inntekter fra egne sendinger. Det viktige er at åpne kanaler gir økte ytringsmuligheter til mennesker og grupper som sjelden eller aldri når fram i media.
Historikk
Åpen kanal som TV-konsept oppsto i Tyskland på 1980-tallet. Senere har lignende ikke-kommersielle åpne kanaler blitt åpnet i land som England, Irland, Tyskland, Nederland, Sverige, Danmark, USA og Canada Öppna Kanalen i Göteborg ble etablert i 1993, fikk konsesjon den 1. januar 1995 og det første programmet ble sendt den 23. mars 1995. Virksomhetens fremste formål er å tilrettelegge for fri TV-publisering og dermed bidra til økt demokrati og ytringsfrihet.
Springfield (Simpsons)
Geografi og klima
Byen er også svært forurenset, og går for kanskje å være USAs mest radioaktive by. Atomkraftverket er svært dårlig sikret, og atomavfall gjemmes på de mest risikofylte stedene, blant annet i familien Simpsons kjeller og på den lokale lekeplassen. Resultatet har vært flere mutasjoner, blant annet fisker med tre øyne og ekorn med lasersyn.
Åpen kanal
Finansiering
Måten de åpne kanalene finansieres på varierer fra land til land. I Tyskland, hvor en åpen kanal er lovfestet, blir Offener Kanal Berlin støttet med omkring to prosent av lisensavgiften. I Danmark, hvor liknende bevilgninger gis over statsbudsjettet, brukes 1 prosent av lisensavgiften til å drive en åpen kanal. I USA går fem prosent av kabelselskapenes overskudd til åpen kanal. Som president Bill Clinton sa i 1997 er slike pålegg det minste samfunnet kan kreve av distributørene, "som har fått gratis adgang til offentlige bølgelengder som er verd milliarder av dollar. Til sammenligning kan det sies at de norske driftsutgiftene til en åpen kanal vil kun utgjøre en promille av den norske kringkastingsavgiften.
Springfield (Simpsons)
Folk og kultur
De fleste Springfieldere, med enkelte viktige unntak, ser ut til å tilhøre de lavere samfunnslag. Byen har også den høyeste gjennomsnittsvekten i landet, og en merkelig lukt det tar uker å venne seg til. Både Time Magazine og Newsweek har omtalt byen i svært negative ordelag. Det er også enkelte merkelige tradisjoner i byen, blant annet lokket de slanger inn i byen for så å drepe dem. Denne tradisjonen ble imidlertid stoppet av Lisa Simpson med hjelp av blant andre Barry White. Byen har mennesker med en rekke ulike hudfarger, selv om de fleste er hvite (eller rettere sagt gule). Innbyggertall er ca. 60 000 eller 30 000, alt etter hvilke episoder man velger å stole på.
Åpen kanal
Åpen kanal i Norge
Arbeidet med å etablere en åpen kanal i Norge ble startet i 2001 da Ola Tellesbø begynte sitt arbeide med å opprette en ikke-kommersiell åpen kanal der frivillige organisasjoner kan sende egne programmer i det nye digitale bakkenettet for fjernsyn i Norge. Foreningen Åpen kanal ble stiftet 2002 og prøvesendinger over internett samt flere vellykkede testsendinger fra både Bergen og Trondheim ble gjennomført. Det ble hentet og samlet erfaring fra ulike land hvor andre åpne kanaler har fungert.
Springfield (Simpsons)
Folk og kultur
Det er flere fengsler i byen, hvis politistyrke ledes av den lett bestikkbare og inkompetente Chief Wiggum, med unntak av en kort periode den var ledet av Homer. Den organiserte kriminaliteten ledes av mafia-bossen Fat Tony, men også den japanske yakuzaen er til stede i byen. Springfield Shopper er byens avis, og KBBL og den spansktalende Channel Ocho er byens lokale TV-kanaler.
Åpen kanal
Åpen kanal i Norge
Våren 2002 gikk Stortinget inn for å legge til rette for en åpen kanal i Norge. Det het seg at "Regjeringen vil rydde plass for en landsdekkende åpen TV-kanal i det nye digitale bakkenettet. Kanalen skal være ikke-kommersiell, og alle grupper og organisasjoner skal få lage programmer." I Stortingsmeldingen sto det blant annet at de reklamefinansierte kringkasterne er avhengige av store seertall, noe som fører til at "smale programmer, minoritetstilbud, eksperimentelle forsøk og analytisk dybde blir marginalisert." Det skulle derfor legges til rette for "et mangfold av uavhengige nyhets- og aktualitetsmedier av høy kvalitet" og "ytringsmuligheter for smale og brede grupper i samfunnet."
Springfield (Simpsons)
Folk og kultur
Den største menigheten i byen ser ut til å være The First Church of Springfield, et kapittel av The Western Branch of American Reformed Presbo-Lutheranism, som ledes av pastor Timothy Lovejoy. Det er også en synagoge, en moské, en katolsik kirke og et buddhistisk tempel i byen. Det er også en losje, The Stonecutters. Byens myndigheter er sekulære, og i 1963 ble det vedtatt en lov som forbyr bønn på offentlig sted.
Åpen kanal
Konsesjonsutlysning og konsesjonstildelning
Den 4. januar 2008 kunngjorde Medietilsynet konsesjon for digital fjernsynskringkasting for en ikke-kommersiell «åpen kanal». Det var to søkere til konsesjonen – Kringkasterforeningen (tidligere Foreningen Åpen kanal) og Foreningen Frikanalen. Ved Medietilsynets vedtak 14. mars 2008 ble konsesjonen tildelt Frikanalen. Kringkasterforeningen påklaget avslaget. Den 8. mai 2008 opprettholdt Kultur- og kirkedepartementet Medietilsynets vedtak. Kringkasterforeningen gikk deretter til søksmål mot staten for å kjent vedtaket ugyldig, men fikk ikke medhold i Oslo tingrett eller Borgarting lagmannsrett.
Frikanalen
Foreningen Frikanalen står bak utsendelsen av kanalen Frikanalen. Kanalen sendes på RiksTV kanal 50 hver dag fra kl. 12.00 til 17.30, og på Altibox kl. 12.00-24.00, samt via nett-TV. I tillegg har alle kabeleier plikt til å formidle Frikanalen.
Springfield (Simpsons)
Folk og kultur
Byen har også flere idrettslag, både innen baseball, ishockey og amerikansk fotball. Den mest kjente idrettslag er baseballteamet Springfield Isotopes. Byen var også vertsskap for en finale i fotball-VM mellom Mexico og Portugal.
Åpen kanal
Frikanalen
Medietilsynet har laget en oppstilling som stiller krav til oversiktlighet, tilgjengelig sendetid, redaktøransvar, en uavhengig profil og finansiering, mens TV-distributøren RiksTV, som selger tilgang til bakkenettet, skal gjøre Norges åpen kanal tilgjengelig i det nye digitale bakkenettet.
Springfield (Simpsons)
Infrastruktur
Ordfører er demokraten Diamond Joe Quimby, som, med unntak for en kort periode der republikaneren Bob Terwilliger fikk setet som et resultat av valgfusk, har sittet i lang tid. Da han for en periode rømte byen ble i hans sted den lokale Mensa-avdelingen satt inn. Horace Wilcox representerte byen i Kongressen siden 1933, og da han døde ble han erstattet av Krusty the Clown. Delstatsguvernør er Mary Bailey.
Åpen kanal
Frikanalen
Kanalen har i alle sine sendeår hatt svært få seere.
Springfield (Simpsons)
Infrastruktur
I Springfield er ekteskap tillat for alle, noe som har gjort byen svært attraktiv for homser, lesber og aper. Det samme er gambling, menneskehandel og dynamittfiske. For en kort periode ble alkoholforbud innført, før de fant ut at det allerede var avskaffet. Av andre lover kan nevnes at politimesteren har krav på å motta en gris hver måned og at det er forbudt å ha ekorn i buksa dersom hensikten er gambling. Det er to offentlige grunnskoler i byen og en rekke høyere utdanningsinstitusjoner.
Springfield atomkraftverk
Springfield atomkraftverk har monopol på energiforsyningen til Springfield. Det er dårlig velikeholdt grunnet eieren, Montgomery Burns', gjerrighet. Sikkerheten på anlegget er meget dårlig, det er blant annet sprekker i kjøletårnene og urovekkende høye verdier fra Geiger-målinger.
Charles Montgomery Burns er eieren og sjefen for atomkraftverket. Han er ekstremt rik, og blant de rikeste i Springfield. Waylon Smithers er Mr. Burns' personlige assistent. Mye av jobben hans går ut på å administrere atomkraftverket og støtte Mr. Burns.
Homer Simpson er ansatt som sikkerhetsinnspektør i sektor 7G i atomkraftverket. Han tilbringer mesteparten av tiden sin i et kontrollrom. Jobben hans går ut på å kontrollere en konsoll som styrer atomkraftverket, men han kan meget lite om hvordan dette virker. Homer tilbringer mesteparten av tiden sin med å spise doughnuts eller sove.
Springfield barneskole
Springfield Barneskole (Springfield Elementary) er den eneste omtalte barneskolen i byen. Dette er skolen både Bart og Lisa går på, og en rekke andre Simpsons-figurer. Skolen sliter med et lavt budsjett, og de aller fleste i staben er forholdsvis inkompetente. Skolens adresse er Plympton Street nummer 16. Skolens design er basert på Ainsworth Elementary School i Portland, Oregon, som var barneskolen Matt Groening gikk på som barn.
Rektor ved skolen er Seymour Skinner.
Melchior Zhang Kexing
Melchior Zhang Kexing (født 6. januar 1914 i Xiwanzi – da i Indre Mongolia, død 6. november 1988) var katolsk biskop av Xiwanzi i Folkerepublikken Kina fra 1951 til 1988, skjønt han det meste av tiden enten var i fengsel eller var på annet vis forhindret i å utøve sitt embede.
Liv og virke
Han kom fra en katolsk familie. Han ble presteviet 18. mars 1939, og ble sendt til Roma for videre studier. Han kom tilbake til Kina kort før den kommunistiske seier under den kinesiske borgerkrig, og ble assistent til belgiskfødte biskop Leo De Smedt av Xiwanzi.
Pave Pius XII utnevnte ham til biskop De Smedts koadjutorbiskop den 3. november 1949, og De Smedt bispeviet ham 24. mai 1951. Noen uker etter ble biskop DeSmedt arrestert. Han ble syk og døde i fangenskap den 24. november samme år. Dermed rykket biskop Zhang inn automatisk som ny ordinarius. Men straks etter ble han selv arrestert og dømt til fem års fengsel.
Samtidig omorganiserte den regimetro patriotiske bevegelse bispedømmet Xiwanzi ved å sammenslå det med to andre bispedømmer til et helt nytt bispedømme.
Biskop Zhang satt først fengslet i Shijiazhuang, og ble så overført til et fengsel i Baoding, hvorfra han ble løslatt i mars 1985.
Etter løslatelsen bodde han i Xuanhua hos sin yngre søster.
Ettersom biskop Zhang etter løslatelsen nektet å samarbeide med de regimestøttede kirkelige strukturer, gikk han i lange perioder uten noen lønn eller pensjon.
Episkopalgenealogi
Hans episkopalgenealogi er:
Randi Nordby
Randi Nordby Johnson (1926–1991) var en norsk skuespiller som var mange år ved Oslo Nye Teater.
Som skuespiller brukte hun sitt pikenavn.
Karriere
Randi Nordby startet karrieren meget tidlig og allerede som barn var hun med i Inga Bjørnsons barneteater. Hun scenedebuterte 12 år gammel i 1938 i Kvinner på Det Nye Teater. Hun voksendebuterte 1945 på Studioteatret i Leonid Leonovs Invasjon, og var der til det måtte stenge i 1950. Hun var deretter ved Det Nye Teater frem til 1963. Senere frilans. På Det Nye Teater spilte hun blant annet i stykker som Hamlet, Sommer i Tyrol og Eugen Ionescus Stolene. Senere var hun ved Radioteatret og Fjernsynsteatret.
Hun filmdebuterte i Trost i taklampa fra 1954.
På radio gjorde hun seg kjent i rollen som Effie i det kjente hørespillet Dickie Dick Dickens.
Familie
Nordby var datter av telegrafbetjent Otto A. Nordby og Kirsten (f. Aas). Hun var først gift med den danske teatermannen og forfatteren Kaare Trolle Bing (f. 1921, d. 2016), deretter med den svenske filmprodusenten Eric Johnson (død 9. januar 1991). Hun er mor til kulturhistoriker Morten Bing (sammen med Kaare Bing).
Holistisk forbund
Holistisk Forbund er et norsk livssynssamfunn som ble stiftet 16. november 2002. Forbundet har røtter i alternativbevegelsen og miljøet rundt Alternativt nettverk i Oslo. Holistisk forbund skiller mellom religion og åndelighet, og fokuserer på at menneskets oppfatning og forståelse av tilværelsen alltid er i endring.
Grunntanken i holisme er at Holisme er en helhetlig tankegang og et helhetlig livssyn, som bygger på forståelsen av at alt henger sammen og at vi alle har et felles individuelt og kollektivt ansvar for helheten. En gjennomgående tankegang er at Vår livsførsel påvirker andre levende vesener, og at vi derfor bør tilpasse oss en mer holistisk livsstil.
Idégrunnlag og bakgrunn
Ungdomsopprøret på slutten av 1960-tallet bidro til at det vokste frem alternativbevegelser i mange vestlige land. I Norge så man en økt interesse og tilslutning til det alternative fra 1990-tallet og fremover. Det er tre vesentlige tendenser som har vært betydningsfulle for denne bevegelsen, ansvar for jorden og naturen, åpenhet for alternative behandlings metoder knyttet til natur og åndelighet og en utfordring av det gjeldende gudsbegrepet. Det siste har bidratt til en utvikling av en alternativ åndelighet, noe som gjerne kalles for ny spiritualitet eller ny åndelighet.
Alternativt nettverk var organisasjonen i Norge som utviklet forente mange av de alternative strømningene gjennom å bla arrangere store messer, kalt for alternativmesser. Det var på en slik messe at forbundet så dagens lys 16. november 2002. Holistisk Forbund er en landsdekkende organisasjon. En organisasjon er etablert i hele landet og er blitt et registrert livssyn.
Holisme er et livssyn som bygger på at alt henger sammen, og at helheten er større enn summen av enkeltdelene. Ifølge organisasjonen har menneskets forståelse av verden og virkeligheten stadig vært i forandring. Holister søker derfor ikke en endelig, allmenngyldig sannhet som er sann for alle, til alle tider. Holistisk Forbund skiller mellom religion og åndelighet. Religioner har, ifølge holister, i en del tilfeller virket hemmende for individets selvstendige tenkning og utvikling, men rasjonell tankegang og forskning står ikke i motsetning til åndelig erkjennelse og innsikt. Holister mener at det finnes en åndelig virkelighet som mennesket kan erfare, og derved utvikle en enda dypere innsikt i. Holister mener den menneskelige bevissthet sannsynligvis har et potensial som langt overskrider menneskets utviklingstrinn per i dag.
Aktiviteter
Holistisk forbund jobber for å fremme
Holistiske ritualer
Målet med holistisk konfirmasjon er å gi konfirmantene en trygg arena for å utforske og bli kjent med egen åndelighet på vei mot voksenlivet. Konfirmasjonsopplegget ble første gang arrangert i 2006 i Oslo. Det avholdes hvert år en serie undervisningskvelder med ulike temaer; som holisme, økologi, etnisk mangfold, rusproblematikk, seksualitet, drømmer og energiforståelse. Målet med undervisningen er ikke å komme med alle svarene, men snarere å så en spire av inspirasjon og nysgjerrighet hos konfirmantene, slik at de kan danne seg en egen mening. I tillegg til undervisningskveldene består konfirmasjonen av en visjonshelg med utesitting og en avslutningsseremoni der familien er invitert. Mottoet for Holistisk konfirmasjon er: Det finnes mer mellom himmel og jord enn det du har lært på skolen.
Holistisk Forbund har også satset på å utvikle sine egne ritualer. I 2009 fikk man godkjent vigselsrett av Fylkesmannen.
Holistisk Forbund tilbyr i dag ritualene Navnedag, Vielse og Gravferd.
Keamogetse Kenosi
Keamogetse Kenosi (født 17. januar 1997) er en botswansk bokser.
Holistisk forbund
Organisasjon
Holistisk Forbund styres av et hovedstyre. Holistisk Forbund har lokallag flere steder i landet. Landsmøtet er åpent for alle medlemmer.
Da Samarbeidsrådet for tros- og livssynssamfunn ble startet i 1996 deltok Alternativt Nettverk som en av stifterne. Denne plassen ble senere overført til Holistisk Forbund. Holistisk Forbund er også medlem av paraplyorganisasjonen Forum for utvikling og miljø og Interreligiøst klimanettverk.
Keamogetse Kenosi
Hun representerte Botswana under Sommer-OL 2020 i Tokyo, hvor hun ble utslått i første runde.
Holistisk forbund
Organisasjon
Holistisk Forbund har fra starten av gitt ut sitt eget medlemsblad kalt Holisten. Tidsskriftet kommer ut i papirform to ganger i året.
Ritualledere eller seremoniledere har en sentral plass i organisasjonen.
Audhild Vikens Vevstove
Audhild Vikens Vevstove er en norsk bedrift som spesialiserer seg på salg av tradisjonelt norsk håndverk og souvenirer. Bedriften ble opprettet i 1947 av bondekonen Audhild Viken fra Skei i Jølster kommune, og senere tatt over av sønnen Hallvard Viken.
Audhild Viken drev først med salg fra sykkel, men utvidet etter hvert med en bod der hun solgte tradisjonelle veveprodukter som åkle og løperer. I dag finnes det flere utsalgssteder, blant annet på Skei og på Bryggen i Bergen.
I 2002 omsatte Audhild Vikens Vevstove for 50 millioner kroner og sysselsatte 45 ansatte i sesongen.
Kjønnssymboler
Kjønnssymboler er grafiske piktogrammer eller symboler som brukes i forbindelse med omtale av kjønn i ulike sammenhenger. Kjønnssymboler i forskjellige andre utforminger, fra piktogrammer til bilder, brukes også for å markere toaletter til offentlig bruk.
Mars- og Venus-symboler
For hankjønn bruker man ofte ♂, det vil si en ring eller sirkel med en pil på. Pilen peker normalt oppover mot høyre. Denne grafiske figuren er et gammelt alkymistisk og astrologisk symbol for den røde planeten Mars, grunnstoffet jern og jernverk. Den finnes blant annet i både våpenskjold og bumerker fra Norge og andre land, for eksempel som «järnmärke» i skjoldet til Avesta kommune i Sverige, sammen med symbolet for hunkjønn («kopparmärke»).
For hunkjønn bruker man vanligvis ♀, det vil si en ring med et kors som helst skal peke nedover. Symbolet har i alkymi og astrologi lenge vært brukt som tegn for kobber, planeten Venus og brukes i våpenskjold og bumerker, blant annet i kommunevåpnene til norske Røros og svenske Falun.
Figurene kan opprinnelig bare ha vært motsatte piler, det vil si en som peker opp og en som peker ned. Symbolene ble tidlig brukt i forbindelse med de romerske gudene Mars (for hankjønn) og Venus (for hunkjønn). Figurene kan da forstås som forenklede tegninger av krigsgudens skjold og spyd av jern og gudinnens runde håndspeil av blankpusset kobber.
I moderne tid skal symbolene ha fått utbredelse som kjønnsymboler etter at Carl von Linné brukte dem i sin biologiske forskning og systematikk.
Andre kjønnsymboler
Andre kjønnsymboler er for eksempel fargene rosa for jenter og blått for gutter.
Jærlupin
Jærlupin (Lupinus perennis) er en flerårig urt (staude) som danner klynger med korte, krypende jordstengler. Den formerer seg bare med frø. Jærlupin blir omkring 50–70 cm høy.
Jærlupinen stammer fra det østlige Nord-Amerika, hvorfra den ble introdusert til Europa. Til Norge kom den som fôr- og prydplante. Den har forvillet seg østover og nordover langs jernbanen og veinettet, så den har trolig vært benyttet av NSB som sandbinder. Den er funnet så langt nord som Tromsø, men den har ikke på langt nær nådd sitt potensielle areal, som trolig omfatter lavlandet og dalførene nord til indre Troms. I dag er den kjent i 10 av landets fylker.
Frem fra Glemselen kap. 4
'Frem fra Glemselen kap. 4' er den fjerde platen i serien Frem fra Glemselen med Rita Engebretsen og Helge Borglund og ble utgitt i september 1976. Den lå totalt 23 uker på VG-lista, og nådde en fjerdeplass. Denne platen ble også en milepæl for sangerne og mannen bak serien – Per Johan Skjærstad. I januar 1977 mottok de hver sin sølv-, gull-, diamant- og platinaplate for hver av de 4 utkomne «Frem fra Glemselen»-platene. Visebølgen raste i Norge, og suksessen så ut til å ikke ha noen ende. Plateselskapet Talent Produksjon, gjorde litt ekstra ut av denne platen og leide strykere fra Kringkastingsorkestret såvel som Filharmonisk Selskaps Orkester.
Viseutvalget var som før; klassiske skillingsviser, ispedd med noen mer ukjente. Her er «Elvira Madigan» og den mest kjente rallarvisa «Cecilia og rallaren». På ''Frem fra Glemselen kap. 4'' synger Engebretsen og Borglund «Fars sang». Dette skulle bli deres største radiohit, og den mest spilte sangen fra hele «Frem fra Glemselen»-serien. Øystein Sunde, som er medvirkende musikant på denne platen, skal ifølge boken Vise på vandring av Per Johan Skjærstad, ha uttalt da denne platen var ferdig innspilt: «Om man tar med «Titanics undergang» er det vel noe sånn som 4000 dødsfall på de fire «Frem fra Glemselen» platene til Engebretsen og Borglund».
Liste over botaniske hager
Liste over botaniske hager er en liste over botaniske hager og herbarium i verden sortert etter land.
BCG-vaksine
BCG-vaksine er en suspensjon av Bacille Calmette Guérin, som er en svekket versjon av bakterien Mycobacterium bovis, som igjen er en slektning av Mycobacterium tuberculosis, bedre kjent som tuberkulose-bakterien eller tuberkelbakterien. BCG er den eneste godkjente vaksinen mot tuberkulose.
Historikk
Camille Guérin og Albert Calmette produserte BCG-vaksinen på Pasteur-instituttet i Paris i 1921. BCG-vaksinen ble gitt til spedbarn i Frankrike og flere andre land de neste ti årene og er nå en av verdens mest brukte vaksiner.
Effektivitet
Det er vist at BCG beskytter de minste barna mot de mest alvorlige formene av tuberkulose, og globalt sett regnes dette som den viktigste effekten av vaksinen. I andre aldersgrupper er vaksine-effekten mer omdiskutert, men studier tyder på at vaksinen har en effekt på å forhindre infeksjon på rundt 20 %, og på å forhindre sykdom på rundt 50 % i vår del av verden. I land nærmere ekvator er effekten av BCG hos større barn og voksne sannsynligvis dårligere. Effekt kan først ventes etter 6 - 8 uker.
BCG-vaksinasjon i Norge
Som reisevaksine anbefales BCG-vaksinen for personer som skal være lenge i land med høy forekomst av tuberkulose.
Fram til juni 2018 ble det gitt en generell anbefaling om BCG-vaksine til helsepersonell og studenter i helsefag. Etter juni 2018 anbefales BCG-vaksinen bare for enkelte ansatte med særlig smitterisiko.
De internasjonale øylekene 1997
De internasjonale øylekene 1997 (De 7. internasjonale øylekene) ble avholdt på Jersey i perioden 28. juni til 3. juli 1997. Arrangør av øylekene er International Island Games Association.
Helena (keiserinne)
Helena av Konstantinopel, fullt navn Flavia Iulia Helena (født ca. 248–250 i Drepanon – i dag Karamürsel – i Bithynia; død formodentlig 18. august 330 i Nikomedia – i dag İzmit), var mor til den romerske keiser Konstantin den store, som gav henne tittelen Augusta. I den katolske kirken og i de ortodokse kirkene æres hun som helgen.
Hennes festdag i den katolske kirke er 18. august. Øya Sankta Helena er oppkalt etter henne.
Bakgrunn
De fleste historikere er enige om at Helena ble født rundt 248–250 i Drepanon i provinsen Bithynia ved Bosporus. Hun kom trolig fra meget enkle kår. Kirkefaren Ambrosius av Milano skrev at hun var en god herbergsvertinne. Den alminnelige oppfatningen blant historikere er at hun hadde en slik enkel herkomst, men det er en viss mulighet for at hun hadde bakgrunn i et høyere sosialt sjikt. Det eksisterer også en britisk myte som hevder at hun var datter av en britannisk konge som het Coel.
Constantius og Konstantin
Helena hadde et forhold til den romerske offiseren Constantius, og mellom 272 og 280 fikk de sønnen Konstantin. Om Constantius og Helena også var gift, er omstridt. Det kan være at de to levde i et livslangt konkubinat. Dersom de var gift, må Constantius Klorus ha vært skilt fra Helena i 289, siden han da giftet seg med Theodora, som var stedatteren til keiser Maximian. Han ble adoptert og i 293 utnevnt til caesar (underkeiser) – slik ble det romerske tetrarkiet (det vil si et system med fire personer som styrer ett og samme rike) grunnlagt.
Svoi
Svoi (originaltittel: Свои) er en russisk film fra 2004, regissert av Dmitrij Meskhijev.
Helena (keiserinne)
Constantius og Konstantin
Da Constantius Klorus lå på dødsleiet i 306, i det som i dag er York, rådet han hæren sin til å innsette sønnen Konstantin som sin øverste sjef når han selv var død. På farens dødsdag 25. juli 306 ble Konstantin utropt av hæren til overkeiser (augustus). Etter sin regjeringsovertakelse hentet han sin mor til Trier.
Svoi
Handling
I oktober 1941 opplever Sovjetunionen en invasjon av Nazi-Tyskland. Til tross for sovjetisk motstand okkuperer tyskerne store deler av landet. Til Pskov oblast ankommer en NKVD-offiser (spilt av Sergei Garmash) for å møte en annen NKVD-offiser, og gir ham dokumenter angående en fallen soldat fra den røde armé. Plutselig eksploderer en granat inni bygningen, og tyske spesialsoldater går inn i bygningen hvor de åpner ild. Men NKVD-soldatene klarer å flykte.
Helena (keiserinne)
Constantius og Konstantin
Constantius Chlorus forble hedning, men Helena lot seg døpe. Hennes sønn Konstantin seiret i 312 under Jesu Kristi banner over sin motstander Maxentius i slaget ved Ponte Milvio, og utstedte året etter Toleranseediktet i Milano.
Svoi
Handling
Midt i kaoset og skuddvekslingen fjerner de uniformene sine i et lokalt vaskeri - vel vitende om at tyske soldater skyter alle offiserer, politiske kommissærer og jøder umiddelbart, i steden for å ta dem som krigsfanger. Men senere blir de oppdaget av soldater fra en tysk motorisert infanteri-enhet, og ført vestover sammen med mange andre fanger. De to offiserene, sammen med en ung sovjetisk snikskytter Mitya Blinov (spilt av Mikhail Evlanov) bestemmer seg for å stikke av fra de tyske soldatene. De tre hovedpersonene forsøker å finne ly i Blinovs hjemby, Blyany, hvor faren hans Ivan Blinov (spilt av Bogdan Stupka) fremdeles bor. Blinov Snr lar de tre rømningene gjemme seg på låven hans.
Helena (keiserinne)
Helenas reise til Palestina
Ifølge biskop Ambrosius av Milano og Eusebius reiste Helena i en alder av rundt 76 år til Palestina. Underveis var hun en tid på Kypros, noe som senere skulle spille en rolle for den stedlige kirkes autokefale karakter.
Svoi
Handling
Men en av offiserene mistenker at Blinov Senior egentlig støtter nazistene. Trusselen om å bli rapportert og arrestert av tyskerne fører til at de tre hovedpersonene dreper en lokal politimann, kalt Mishka, som arbeider under de tyske okkupasjonsmyndighetene. De stikker ham til døde med en kniv laget for å slakte griser, skyver kroppen hans i en elv, men beholder hans Mosin-Nagant M91/30. En uke senere dreper de to tyske motorsyklister, hvor de også får tak i en tysk MG34 og fransk konjakk.
Helena (keiserinne)
Helenas reise til Palestina
Rundt år 326 befant Helena seg i Jerusalem, og der skal hun ha minnet biskop Makarios på at en overlevering tilsa at Jesu grav skulle ligge under det Venus tempelet som keiser Hadrian hadde reist etter å ha slått ned Bar Kochba-oppstanden. Keiser Hadrian hadde ønsket å sette en stopper for de kristnes tilbedelse av graven, for allerede i løpet av de første hundre år etter Jesu korsfestelse var Golgata og graven ca 40 meter unna blitt til viktige steder for den voksende gruppen av jødekristne.
Da Hadrian hadde slått ned oppstanden og grunnlagt romerkolonien Aelia Capitolina på ruinene av det ødelagte Jerusalem, reiste han en triumfbue til ære for sin yndlingsgudinne Venus, og lot bygge et stort tempel over de førkristne templene i vestkanten av byens Forum. En høy terrasse dekket den antatte graven og hele Golgataklippen, og på den ble det stilt opp en Venus-stele. Denne kunstige terrassen har muligvis bevart de to kristne hellige steder. Legenden sier at Helena fikk satt i gang utgravninger på stedet, og at det da ble funnet blant annet rester av Jesu kors og den hellige Grav. Helena lot restene av Jesu kors bli delt i tre. Én tredel forble i Jerusalem, én tredel tok keisermoren med tilbake til Roma, og én tredel sendte hun til sin sønn i Konstantinopel.
Svoi
Handling
Disse handlingene fanger snart oppmerksomheten til den lokale politi-sjefen Nikolai (spilt av Fedor Bondarchuk) som leder et raid gjennom de fem landsbyene under hans kontroll. Han tar en rekke slektninger av sovjetiske soldater som gisler, blant dem døtrene til Blinov Senior. Alle de sivile blir fengslet ved en lokal skole, og truet med henrettelse som gjengjeldelse for de tyske motorsyklistenes død - med mindre de ansvarlige bak dødsfallene blir avslørt.